CELEX: 22022D1115
Language: sk
Date: 2022-03-18 00:00:00
Title: Rozhodnutie Spoločného výboru EHP č. 47/2022 z 18. marca 2022, ktorým sa mení príloha I (Veterinárne a fytosanitárne záležitosti) k Dohode o EHP [2022/1115]

7.7.2022   
               
               
                  SK
               
               
                  Úradný vestník Európskej únie
               
               
                  L 182/14
               
            
         ROZHODNUTIE SPOLOČNÉHO VÝBORU EHPč. 47/2022
         
         z 18. marca 2022,
         ktorým sa mení príloha I (Veterinárne a fytosanitárne záležitosti) k Dohode o EHP [2022/1115]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2021/1008 z 21. júna 2021, ktorým sa mení príloha I k vykonávaciemu nariadeniu (EÚ) 2021/620, pokiaľ ide o štatút Chorvátska a regiónu Portugalska bez výskytu infekcie baktériami Brucella abortus, B. melitensis a B. suis v populáciách hovädzieho dobytka, ktorým sa mení príloha VIII k uvedenému nariadeniu, pokiaľ ide o štatút Litvy a určitých regiónov Nemecka, Talianska a Portugalska bez výskytu infekcie vírusom katarálnej horúčky oviec (sérotypy 1 – 24), a ktorým sa mení príloha XIII k uvedenému nariadeniu, pokiaľ ide o štatút Dánska a Fínska bez výskytu infekčnej hematopoetickej nekrózy (1), sa má začleniť do Dohody o EHP.
                  
               
                     (2)
                  
                  
                     Toto rozhodnutie sa okrem iného týka právnych predpisov o živých zvieratách okrem rýb a živočíchov akvakultúry. Právne predpisy o týchto záležitostiach sa neuplatňujú na Island, ako sa uvádza v odseku 2 úvodnej časti kapitoly I prílohy I k Dohode o EHP.
                  
               
                     (3)
                  
                  
                     Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (4)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V kapitole I časti 1.1 prílohy I k Dohode o EHP sa v bode 13r [vykonávacie nariadenie Komisie (EÚ) 2021/620] dopĺňa tento text:
            „, zmenené týmto právnym predpisom:
            
                        —
                     
                     
                        
                           32021 R 1008: vykonávacie nariadenie Komisie (EÚ) 2021/1008 z 21. júna 2021 (Ú. v. EÚ L 222, 22.6.2021, s. 12).“
                     
                  
         
            Článok 2
            Znenie vykonávacieho nariadenia (EÚ) 2021/1008 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 19. marca 2022 pod podmienkou, že boli doručené všetky oznámenia podľa článku 103 ods. 1 Dohody o EHP (*).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 18. marca 2022
            
               
                  Za Spoločný výbor EHP
               
               
                  predseda
               
               Nicolas VON LINGEN
            
         
         
            (1)  Ú. v. EÚ L 222, 22.6.2021, s. 12.
         
            (*)  Ústavné požiadavky neboli oznámené.